ms sv ms ms eo id id ms id id id id ms sv fr en ms ms id ms id id ms id id id id ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms id id nl id id pl id id id id id id ms id ms id id ms id id id ms id ms id ms ms id id ms id ms ms ms id id ms ms id id ms ms ms ms ms ms ms ms ms ms id id id id id ms eo ja id id ms ms id id id en ms ms en en en en en en en en id ms id id id en id id jv ms id id it es id id en id ms ms ms ms ms ms
Kebaikan Saffron Yang Ramai Tak Tahu: Ada 7 Manfaat Anda Boleh Dapat!
Bulan Kesedaran Kanser Payudara Sedunia
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Tips Pemakanan Sihat Lain
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Anda Pasti Tak Mahu Terlepas 7 Manfaat Saffron, Lagi-lagi Untuk Yang Berkahwin!
Ditulis oleh Muhammad Wa'iz Disemak pada 03/08/2022
Disemak secara perubatan oleh Dr. Joseph Tan
Saffron banyak digunakan dalam masakan Timur Tengah dan juga Asia Tengah. Walaupun sering digunakan sebagai bahan masakan, terdapat banyak kebaikan saffron yang mungkin kita belum pernah tahu. Ini tujuh kebaikan minum air saffron yang ramai tidak sangka!
Untuk mendapatkan lebih banyak info berkenaan Pemakanan Sihat, anda boleh klik di sini.
Saffron merupakan sejenis rempah yang dihasilkan daripada stigma sejenis bunga yang bernama Crocus sativus.
Bunga ini banyak terdapat di sekitar Asia Tengah dan ia telah ditanam sejak ribuan tahun dahulu.
Ia banyak digunakan dalam masakan, perubatan, sebagai bahan pewarna dan juga perasa.
Stigma bunga saffron ini dikeringkan terlebih dahulu sebelum dipasarkan. Biasanya, ia berwarna merah tua dan akan mengeluarkan warna kuning pekat apabila direndam di dalam air.
Ia menjadi antara bahan yang mesti ada dalam masakan masyarakat di sekitar Timur Tengah dan juga Asia Tengah.
Rempah ini juga dianggap sebagai antara jenis rempah yang paling mahal di dunia.
Harganya yang mahal ini disebabkan oleh proses untuk mendapatkannya yang agak sukar. Ini kerana kesemua kerja-kerja menuai stigma bunga saffron ini hanya dilakukan dengan tangan secara manual.
Tidak hairanlah jika harga bagi setengah kilo rempah ini boleh mencecah antara USD500-USD5,000, bergantung kepada kualiti saffron itu sendiri.
7 kebaikan saffron yang ramai tidak tahu
Terdapat beberapa kebaikan saffron yang telah dikaji dan diakui. Antara kebaikan rempah ini ialah:
#1. Kebaikan minum air saffron: Sebagai antioksidan
Saffron mengandungi pelbagai sebatian tumbuhan yang bertindak sebagai antioksidan. Antara sebatian tersebut ialah seperti crocin, crocetin, safranal dan kaempferol.
Crocin dan crocetin dikatakan mempunyai sifat antidepresan dan melindungi sel otak daripada kerosakan progresif.
#2. Berpotensi memperbaiki mood
Dalam satu analisis ke atas lima kajian, suplemen saffron dilihat jauh lebih berkesan daripada plasebo dalam merawat gejala kemurungan ringan hinggalah ke tahap sederhana.
Selain itu, ada juga kajian yang mendapati bahawa pengambilan 30 miligram saffron setiap hari mempunyai kesan yang sama seperti ubat-ubatan bagi rawatan depresi.
Walau bagaimanapun, lebih banyak kajian diperlukan sebelum saffron ini boleh dicadangkan sebagai rawatan dalam merawat depresi.
#3. Kebaikan saffron: Mempunyai sifat untuk melawan kanser
Saffron diketahui mempunyai kandungan antioksidan yang tinggi. Antioksidan ini boleh membantu meneutralkan radikal bebas berbahaya yang menjadi salah satu punca berlakunya kanser.
Dalam kajian makmal, saffron dan sebatiannya dilihat telah membunuh atau merencatkan pertumbuhan sel kanser kolon secara selektif, tanpa membahayakan sel sihat yang lain.
Kesan ini juga dapat dilihat pada sel-sel kanser lain seperti sel kanser kulit, prostat, serviks, paru-paru dan payudara.
Namun, masih banyak kajian lanjutan diperlukan memandangkan kajian ini masih lagi kurang dijalankan ke atas manusia.
#4. Boleh membantu mengurangkan simptom PMS
Ada kajian yang menunjukkan bahawa saffron mungkin boleh membantu sindrom pra haid (PMS) wanita.
Dalam kalangan wanita berumur 20 hingga 45 tahun, pengambilan 30 miligram saffron setiap hari lebih berkesan berbanding plasebo dalam merawat sindrom PMS seperti sakit kepala, mudah marah dan rasa mengidam.
#5. Membantu mengurangkan selera makan dan menurunkan berat badan
Berdasarkan kajian yang telah dijalankan, antara kebaikan saffron ialah ia boleh membantu mengurangkan pengambilan snek dengan cara menyekat selera makan.
Dalam satu kajian yang telah dijalankan selama lapan minggu, pengambilan suplemen saffron membantu mengurangkan selera makan, indeks jisim tubuh, lilitan pinggang, dan jumlah jisim lemak.
Ada teori yang menyatakan bahawa saffron meningkatkan mood anda, sekali gus mengurangkan keinginan anda untuk mengambil snek.
#6. Boleh bertindak sebagai bahan afrodisiak
Apa itu afrodisiak? Afrodisiak merupakan bahan-bahan yang boleh membantu merangsang keinginan seksual seseorang individu.
Kajian telah menunjukkan bahawa saffron mungkin mempunyai sifat afrodisiak, terutamanya dalam kalangan mereka yang mengambil ubat antidepresan.
Selain itu, analisis enam kajian menunjukkan bahawa pengambilan saffron boleh meningkatkan fungsi ereksi, libido, dan kepuasan keseluruhan secara signifikan.
#7. Kebaikan saffron: Boleh memperbaiki memori pesakit Alzheimer
Antara kebaikan saffron yang kurang diketahui ramai ialah manfaatnya dalam memperbaiki fungsi otak.
Kandungan antioksidan yang terdapat pada saffron berpotensi memperbaiki fungsi kognitif dan memori pesakit yang menghidap Alzheimer.
Bagaimana untuk membuat teh saffron?
Anda kini sudah tahu kebaikan minum air saffron. Tetapi, adakah anda tahu cara untuk menyediakan teh saffron?
Caranya amatlah mudah. Anda hanya perlu merendam helaian saffron ke dalam air panas.
Tuangkan sedikit air panas ke dalam cawan yang mengandungi sekitar lima helai saffron dan rendamkannya selama lima minit.
Dalam masa yang sama, masak secawan air di atas dapur dan masukkan air rendaman saffron tadi ke dalam air mendidih. Didihkan di atas dapur selama lima minit lagi.
Apabila air telah masak, tunggu ia sejuk sedikit dan tambahkan madu atau perahan limau mengikut kesukaan anda.
Guna kalkulator ini untuk mengira Indeks Jisim Badan (BMI) dan semak tahap kesihatan berat badan anda. Anda juga boleh menyemak BMI anak.
Berapa umur anda? (tahun)
Berapa ketinggian anda? (cm)
Berapakah berat badan anda? (kg)
Hello Health Group tidak menawarkan nasihat perubatan, diagnosis atau rawatan.
Hausenblas, H. A., Saha, D., Dubyak, P. J., & Anton, S. D. (2013). Saffron (Crocus sativus L.) and major depressive disorder: a meta-analysis of randomized clinical trials. Journal of integrative medicine, 11(6), 377–383. https://doi.org/10.3736/jintegrmed2013056. Accessed on June 16, 2022.
Khazdair, M. R., Boskabady, M. H., Hosseini, M., Rezaee, R., & M Tsatsakis, A. (2015). The effects of Crocus sativus (saffron) and its constituents on nervous system: A review. Avicenna journal of phytomedicine, 5(5), 376–391. Accessed on June 16, 2022.
Noorbala, A. A., Akhondzadeh, S., Tahmacebi-Pour, N., & Jamshidi, A. H. (2005). Hydro-alcoholic extract of Crocus sativus L. versus fluoxetine in the treatment of mild to moderate depression: a double-blind, randomized pilot trial. Journal of ethnopharmacology, 97(2), 281–284. https://doi.org/10.1016/j.jep.2004.11.004. Accessed on June 16, 2022.
Aung, H. H., Wang, C. Z., Ni, M., Fishbein, A., Mehendale, S. R., Xie, J. T., Shoyama, C. Y., & Yuan, C. S. (2007). Crocin from Crocus sativus possesses significant anti-proliferation effects on human colorectal cancer cells. Experimental oncology, 29(3), 175–180. Accessed on June 16, 2022.
A, D. M., K, S., A, D., & Sattar, K. (2014). Epidemiology of Premenstrual Syndrome (PMS)-A Systematic Review and Meta-Analysis Study. Journal of clinical and diagnostic research : JCDR, 8(2), 106–109. https://doi.org/10.7860/JCDR/2014/8024.4021. Accessed on June 16, 2022.
Modabbernia, A., Sohrabi, H., Nasehi, A. A., Raisi, F., Saroukhani, S., Jamshidi, A., Tabrizi, M., Ashrafi, M., & Akhondzadeh, S. (2012). Effect of saffron on fluoxetine-induced sexual impairment in men: randomized double-blind placebo-controlled trial. Psychopharmacology, 223(4), 381–388. https://doi.org/10.1007/s00213-012-2729-6. Accessed on June 16, 2022.
Aqueous Extract of Saffron (Crocus sativus) Increases Brain Dopamine and Glutamate Concentrations in Rats. https://www.researchgate.net/publication/260080975_Aqueous_Extract_of_Saffron_Crocus_sativus_Increases_Brain_Dopamine_and_Glutamate_Concentrations_in_Rats. Accessed on June 18, 2022.
Saffron and crocin improved appetite, dietary intakes and body composition in patients with coronary artery disease. https://www.ncbi.nlm.nih.gov/pmc/articles/PMC5787332/. Accessed on June 18, 2022.
Bagaimanakah Kanser Boleh Dikesan? Ini Proses Diagnosis Yang Pesakit Perlu Tahu!
Berjuang Harungi Barah, Ini Rahsia Diet Yang Diamalkan Survivor Kanser Nasofarinks!
Ditulis oleh Muhammad Wa'iz Disemak pada 03/08/2022
Disemak secara perubatan oleh Dr. Joseph Tan
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.